Diari Oficial de la Generalitat Valenciana


Sumari del DOGV 6834, del 06-08-2012 (2012/7021)

Notificació de la sentència dictada en el procediment de mesures en relació amb els fills número 1045/2011.
-----------------------------------------------------------------------------------------------------------

### Dades del document

Número de DOGV
:   6834

Data del DOGV
:   06-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7021


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures en relació amb els fills número 1045/2011. [2012/7021]  
Mesures en relació amb els fills 001045/2011  
De: Lorena del Valle Guerrero.  
Procuradora: Elisa Toranzo Colón.  
Contra: Juan José Balmón Espigares.  
Procurador/a: -  
En este procediment de mesures de fills extramatrimonials seguit a instàncies de Lorena del Valle Guerrero contra Juan José Balmón Espigares s'ha dictat la sentència, que literalment diu el següent:  
  
«Sentència número 412/2012  
Jutge que la dicta: José Luis Conde-Pumpido García.  
Lloc: Castelló de la Plana.  
Data: 3 de juliol de 2012.  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut estes actuacions sobre mesures de fills extramatrimonials número 1045/2011, promogudes per Lorena del Valle Guerrero, representada per la procuradora senyora Toranzo Colón i defesa per la lletrada senyora Mesado Ortiz, contra Juan José Balmón Espigares, en rebel·lia, i en les quals ha sigut part el Ministeri Fiscal.  
Antecedents de fet  
Primer. La procuradora senyora Toranzo Colón, en la representació que té acreditada de Lorena del Valle Guerrero, va formular demanda per a l'adopció de mesures relatives a la guarda i custòdia del fill menor contra Juan José Balmón Espigares, en què sol·licitava que es dictara sentència per la qual s'adoptaren les mesures següents:  
1. Atribuir a la demandant la custòdia i l'exercici exclusiu de la pàtria potestat respecte del fill menor.  
2. Fixar una pensió d'aliments a favor del fill de 300 euros mensuals i la mitat dels gastos extraordinaris.  
Segon. Admesa a tràmit la demanda, es va emplaçar el demandat, que no va comparéixer en el termini i en la forma escaient, per la qual cosa va ser declarat en rebel·lia. El Ministeri Fiscal va contestar i va sol·licitar que es dictara sentència d'acord amb el que resultara provat.  
Tercer. Es va convocar les parts a juí verbal, que va tindre lloc el dia 2 de juliol de 2012, i en el qual la part actora es va ratificar en la demanda, mentres que el demandat no va comparéixer. El Ministeri Fiscal, en la persona d'Antonio Llusar Martí, va interessar informar després de la pràctica de la prova. Sol·licitada la recepció del pleit a prova, es va procedir a la pràctica dels mitjans probatoris següents, proposats per les parts i admesos per sa senyoria.  
A instàncies de la part actora: documental (per reproduïda l'obrant).  
El Ministeri Fiscal va fer seua la prova de la part i va proposar l'interrogatori de la demandant.  
Quart. Practicada tota la prova en el mateix acte, i després de formular les parts compareixents les seues conclusions finals, va quedar el pleit vist per a sentència.  
Quint. En este procediment han de declarar-se com a fets provats els que es relaten a continuació:  
1. Juan José Balmón Espigares i Lorena del Valle Guerrero van mantindre una relació de convivència de fet, fruit de la qual va nàixer un fill, I., el 2 d'octubre de 2005. (Fet provat per mitjà del certificat de naixement del fill aportat amb la demanda).  
2. Davant d'este Jutjat de Primera Instància número 7 de Castelló de la Plana es va tramitar procediment de mesures provisionals prèvies número 53/2011, en el qual va dictar interlocutòria de 27 de juliol de 2011 i va acordar: «que havia d'adoptar i adoptava les mesures següents:  
1. S'atribuïx a la mare Lorena del Valle Guerrero la guarda i custòdia del seu fill menor I. B. del V., i l'exercici exclusiu de la pàtria potestat.  
2. Es fixa una pensió d'aliments a favor del fill de 300 euros mensuals que el pare haurà de fer efectiva per mitjà de l'ingrés en el compte bancari número 3130, 0602 19 3439672316 de la Caixa Almassora, dins dels cinc primers dies de cada mes. Esta pensió s'actualitzarà anualment, adaptant-la a la variació que experimente l'índex de preus al consum que fixe l'Institut Nacional d'Estadística o l'organisme que el substituïsca en les seues funcions.  
3. El pare es farà càrrec del 50 per cent dels gastos extraordinaris que es presenten del menor per a garantir la seua adequada educació i salut, i queden inclosos expressament els gastos de llibres de text i material escolar que es produïxen a l'inici de cada curs escolar.  
4. No és procedent establir cap règim de visites entre el pare i el fill.  
Estos efectes i mesures només subsistiran si en el termini de 30 dies des de la data de l'adopció s'interposa demanda sobre mesures definitives sobre la guarda i custòdia i aliments per a fills menors no matrimonials a l'empara dels articles 749.4º i 770.6.° de la Llei d'Enjudiciament Civil».  
(Fet provat per mitjà del testimoni de la interlocutòria de 27 de juliol de 2011 que està en les actuacions).  
3. No han variat les circumstàncies que es van valorar en dictar la interlocutòria de mesures provisionals. (Fet provat per mitjà de l'interrogatori de la demandant).  
Fonaments jurídics  
Primer. En este procediment s'exercita per la part actora demanda de la guarda i custòdia sobre fills menors amb fonament en l'article 748.4º de la Llei d'Enjudiciament Civil i 770.6º del mateix text legal. En primer lloc, cal tindre present que per a la resolució i l'adopció d'estes mesures, ha de partir-se de la igualtat absoluta dels fills nascuts d'una unió de fet, respecte als matrimonials, donada la claredat de l'article 39 de la Constitució Espanyola que assegura la protecció integral dels fills davant de la llei amb independència de la filiació; ha de dir-se, que en les unions de fet, quan s'extingixen, com en este cas, sorgixen previsions normatives que tenen com a destinataris els fills, ja que estos -com ja s'ha indicat- són iguals davant de la llei amb independència de la seua filiació (art. 39.2 CE) i haguts dins o fora del matrimoni, els pares han de prestar-los assistència de tot tipus (art. 39.3 CE), precisament, entre altres motius, com diu la sentència del Tribunal Constitucional de 15 de novembre de 1990 «perquè la seua filiació i condició d'haguts dins o fora del matrimoni és el resultat de decisions alienes a estos», i en eixa assistència, dins de la pàtria potestat com a funció, és a dir, com a dret-deure, està el de vetlar per ells, tindre'ls en la seua companyia, alimentar-los, educar-los i procurar-los una formació integral, segons l'article 154.1 del Codi Civil, deures i facultats que s'engloben dins del concepte de relacions paternofilials.  
  
En este cas, en no haver variat les circumstàncies que es van valorar en dictar la interlocutòria de mesures provisionals de 27 de juliol de 2011, procedix, donar per enterament reproduïts els fonaments jurídics de la dita interlocutòria, i elevar a definitives les mesures allí adoptades.  
Segon. Donada l'especial naturalesa de les pretensions deduïdes en este procediment, i com no són aplicables als procediments especials les regles contingudes en l'article 394 de la Llei d'Enjudiciament Civil, no és procedent imposar el pagament de les costes a cap dels litigants.  
Vistos els preceptes legals citats i la resta de pertinent aplicació.  
  
Dispositiva  
Estime la demanda formulada per la procuradora senyora Toranzo Colón en nom i representació de Lorena del Valle Guerrero contra Juan José Balmón Espigares, i decrete l'adopció de les mesures següents:  
  
1. S'atribuïx a la mare Lorena del Valle Guerrero la guarda i custòdia del seu fill menor I. B. del V., i l'exercici exclusiu de la pàtria potestat.  
2. Es fixa una pensió d'aliments a favor del fill de 300 euros mensuals que el pare haurà de fer efectiva per mitjà de l'ingrés en el compte bancari número 3130 0602 19 1533682611 de la Caixa Almassora, dins dels cinc primers dies de cada mes. Esta pensió s'actualitzarà anualment, i s'adaptarà a la variació que experimente l'índex de preus al consum que fixe l'Institut Nacional d'Estadística o l'organisme que el substituïsca en les seues funcions.  
3. El pare es farà càrrec del 50 per cent dels gastos extraordinaris que es presenten del menor per a garantir la seua adequada educació i salut, i queden inclosos expressament els gastos de llibres de text i material escolar que es produïxen a l'inici de cada curs escolar.  
4. No és procedent establir cap règim de visites entre el pare i el fill.  
Tot això sense realitzar expressa imposició de costes a cap litigant.  
  
Notifiqueu esta resolució a les parts, i feu-los saber que contra esta es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
Per a la notificació al demandat rebel, en parador desconegut, es publiquen els edictes en el tauler d'anuncis d'este Jutjat i en el Diari Oficial de la Comunitat Valenciana.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros que consignarà en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, la pronuncie, mane i firme».  
El jutge.  
Publicació. Llegida i publicada va ser l'anterior sentència pel jutge que l'ha dictada, i està constituït, en audiència pública, en el mateix dia del seu pronunciament, davant del secretari judicial en done fe.  
I atés que el demandat, Juan José Balmón Espigares, està en parador ignorat, expedisc este edicte a fi que li valga de notificació de forma deguda.  
  
Castelló de la Plana, 3 de juliol de 2012.- La secretària judicial: M. Victoria García Ontalba.